Belmond Mount Nelson Kaapstad vyfster hotel - Mooi Leefstyl
Die Belmond Mount Nelson Hotel is 'n instelling in Kaapstad. Definitief een van die plekke wat jy moet besoek as jy in die Kaap kuier. Selfs as jy 'n inwoner hier is. Die hotel is 'n paradys in die hartjie van die Moederstad. Geleë in die Gardens woonbuurt reg oorkant die Kaapstad se tuine. Jy sal dit nie mis ry nie! Die statige hoë wit mure en ingang met hoë palmbome van Palm Rylaan na die ontvangs van die Belmond Mount Nelson Hotel is beslis iets wat jy minstens eenkeer in jou leeftyd moet ervaar.
Ons was genooi vir 'n naweek wegbreek by die Belmond Mount Nelson Hotel. Kaapstad se luukse en wêreld bekende Pienk hotel. Die hotel is geopen op 6 Maart 1899. Wat die Belmond Mount Nelson een van die oudste hotelle in Suid-Afrika maak.
Die hotel was ook die eerste in Suid-Afrika met lopende koue en warm water en het deur die jare die plek geword vir bekendes om te kom en ontspan. Van die bekendes sluit in Winston Churchill, John Lennon, Nelson Mandela en vele ander.
Die vyfster hotel is definitief al vyf sy sterre werd en merk al die boksies op ons lys vanaf vriendelike dienslewering, professionele werknemers, luukse afwerkings in die publieke areas asook die kamers en hulle kos is van die hoogste gehalte.
Ons wegbreek na die ikoniese hotel:
Ons het in 'n een-slaapkamer Deluxe Suite gebly vir die naweek en was baie verras oor die grootte van die suite en ook die uitleg daarvan. Jy kry min hotel suites groot genoeg vir paartjies wat hou van ekstra spasie en luuksheid. Moet nie eens begin met dié badkamer nie, dit is uit die boonste rakke en prentjie mooi. Die marmer gee dit 'n baie luukse gevoel en weereens die grootte van die badkamer is fantasties. Daar is soveel aandag in die klein dingetjies soos byvoorbeeld die grond liggies wat vanaf die slaapkamer gaan tot in die badkamer langs die stort, indien jy in die nag wakker word en die badkamer moet besoek sonder om jou metgesel wakker te maak. Die suite het 'n groot ingangsportaal met 'n gaste toilet.
Die leef area, spog met 'n groot sitkamer met 'n televisie, lessenaar, boekrak en koffie, tee en drankie stasie en 'n vier sitplek eetkamer tafel. Ons suite het die mooiste uitsigte gehad oor Seinheuwel en ook van die ikoniese pienk gebou van die Belmond Mount Nelson Hotel.
Ontbyt by Oasis Bistro:
Planet Bar & Lord Nelson Restaurant:
Wêreld-klas middag tee:
'n Besoek aan die ikoniese Hotel is nie voldoende sonder die bekende middagtee nie. Ons het self 'n heerlike middagtee met baie soet en southappies geniet. Dit was so ongelooflik dat ons aandete moes verby hou. Ons besoek baie vyfster en luukse hotelle en kan sê dat die Belmond Mount Nelson Hotel se middagtee beslis een van die top in Suid-Afrika is. Hulle middagtee het twee sessies, vanaf 13:00 nm tot 15:00 nm en dan weer vanaf 15:30 nm tot 17:30 nm.
Ons het in die Herfs middag son gesit onder die bome op die stoep. Hulle het redelik baie soet opsies by die middagtee insluitende melktert, kaaskoek, skuimpies en Turkse lekkers. Jy kan self jou tee kies om saam met die soet en sout te gaan. Of jy kan jou professionele kelner/in vra om iets aan te beveel. Dit is presies wat ons gedoen het en ons was glad nie teleurgesteld met wat ons gekry het nie. Klik hier om na hulle middagtee spyskaart te kyk.
Eet by die Sjef-se-tafel:
Laaste maar nie die minste nie, hulle bekende Librisa Spa is 'n oase waar jy kan ontspan en vergeet van enige stres wat jy mag hê. Die spa het 'n Stoombad en Finse sauna. Agt groot behandel-kamers insluitend twee paartjies behandel-kamers, spat-swembad en hulle het ook 'n konservatorium met die lieflikste kruie tee seleksie.